Oficialusis leidinys L 089 , 10/04/1996 p. 0003 - 0007



Komisijos reglamentas (EB) Nr. 620/96 1996 m. balandžio 9 d. iš dalies keičiantis Reglamentą (EB) Nr. 785/95, nustatantį išsamias Tarybos reglamento (EB) Nr. 603/95 dėl bendro sausųjų pašarų rinkos organizavimo taikymo taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1995 m. vasario 21 d. Tarybos reglamentą (EB) Nr. 603/95 dėl bendro sausųjų pašarų rinkos organizavimo [1] su paskutiniais pakeitimais, padarytais Reglamentu (EB) Nr. 1347/95 [2], ypač į jo 8, 9 ir 18 straipsnį, kadangi Komisijos reglamente (EB) Nr. 785/95 [3] su paskutiniais pakeitimais, padarytais Reglamentu (EB) Nr. 1362/95 [4], yra nustatytos išsamios Reglamento (EB) Nr. 603/95 taikymo taisyklės; kadangi tam, kad būtų galima geriau taikyti aptariamas priemones, Reglamentą (EB) Nr. 785/95 reikėtų iš dalies keisti, atsižvelgiant į įgytą patirtį; kadangi turėtų būti aiškiau apibrėžti Reglamento (EB) Nr. 603/95 1 straipsnyje nurodyti "panašūs pašarų produktai", kurių atžvilgiu gali būti mokama pagalba pašarų dehidratavimui; kadangi tam, kad nebūtų skirta dviguba pagalba pagal atskiras programas, turėtų būti nustatyta, kad pagalba perdirbimui į sausuosius pašarus gali būti mokama už sveikus, nuimtus žalius pašarinius augalus; kadangi tam, kad pagalba perdirbimui būtų suteikiama tik pirmiau minėto Reglamento (EB) Nr. 603/95 reikalavimus atitinkantiems produktams, turėtų būti aiškiau apibrėžta sausųjų pašarų ir kitų produktų mišinių sąvoka; kadangi racionalus pagalbos pašarų dehidratavimui ir (arba) smulkinimui administravimas reikalauja, kad pagalba būtų suteikiama tik žemės ūkio produktams iš tų žemės sklypų, kurių žemės ūkio paskirtį gali patvirtinti valstybių narių kompetentingos institucijos; kadangi būtina nustatyti taisykles, reglamentuojančias produktų įvežimą į perdirbimo įmones, išskyrus dehidratavimui ir (arba) smulkinimui skirtus pašarus; kadangi kompetentingos institucijos turi specialia tvarka patvirtinti perdirbimo įmones, kad užtikrintų vienodas visų Bendrijos įmonių teises; kadangi turėtų būti įtvirtinta, kokiais intervalais turi būti pateikiamos paraiškos pagalbai pašarų perdirbimui gauti ir kokią informaciją įmonės turi nurodyti šiose kompetentingoms institucijoms pateikiamose paraiškose; kadangi turėtų būti aiškiai pasakyta, kad baudos taikytinos tada, kai vėluojama kompetentingoms institucijoms pateikti sutartis ir deklaracijas dėl perdirbimui pristatytų pašarų, yra skirtos tik po termino pateiktuose dokumentuose nurodytiems produktams; kadangi mažiau prieinamuose rajonuose esančioms smulkioms įmonėms turėtų būti suteikta teisė taikyti išlygą ypač didelių investicijų atžvilgiu; kadangi įmonės turėtų dažniau nustatinėti jų dehidratuojamų pašarų drėgmės vidurkį ir pranešti apie tai kompetentingoms institucijoms; kadangi mėginių ėmimo analizei taisyklės turėtų būti aiškesnės, ypač tada, kai įmonė gamina mišinius; kadangi, siekiant veiksmingesnės perdirbimo įmonių veiklos kontrolės, reikėtų nustatyti minimalų procentą produkcijos, kurią kompetentingos institucijos turėtų sistemingai tikrinti; kadangi, atsižvelgiant į įgytą patirtį, turėtų būti aiškiau apibrėžti gatavų gaminių partijų, kurių mėginius privaloma imti, minimalius kiekius; kadangi turėtų būti reikalaujama, kad perdirbimo įmonės į savo atsargų sąskaitas įtrauktų produktus, kuriuos jos naudoja mišiniams gaminti, ir nurodytų tų produktų poveikį jų gaminamų sausųjų pašarų bendram žalių baltymų kiekiui; kadangi valstybių narių kompetentingos institucijos turėtų išsiųsti Komisijai įmonių perduotus dehidratuotinų pašarų drėgmės kiekio skaičius; kadangi Sausųjų pašarų vadybos komitetas nepateikė savo nuomonės per jo pirmininko nustatytą laiką, PRIĖMĖ ŠĮ REGLAMENTĄ: 1 straipsnis Šiuo dokumentu Reglamentas (EB) Nr. 785/95 iš dalies keičiamas taip: 1) 2 straipsnis iš dalies keičiamas taip: a) 1 dalies a punktas pakeičiamas taip: "a) "dehidratuoti pašarai" – tai to reglamento 1 straipsnio a punkto pirmoje ir trečioje įtraukose nurodyti produktai, džiovinti dirbtinai karščiu; to straipsnio a punkto trečioje įtraukoje minimi "panašūs pašarų produktai" apima: - ankštinius augalus, - žolinius augalus, - Reglamento (EEB) Nr. 1765/92 I priedo I punkte išvardytų javų sveikus augalus, nuimtus žalius su neprinokusiais grūdais, išaugintus dirvoje, kuri nebuvo deklaruota paraiškoje pagalbai už plotą gauti, kad gautų tame reglamente numatytą pagalbą už pasėlius, - Chenopodium quinoa, jei tos rūšys klasifikuojamos pagal KN 12149091 ir 12149099 kodus;" b) 1 dalis papildoma šia pastraipa: "Pagalba perdirbimui į sausuosius pašarus nemokama pašariniams augalams, kurių sėklų derlius buvo nuimtas"; c) pridedamas šis 5 punktas: "5) "mišinys" – tai gyvulių pašaro produktas, kurį sudaro Reglamento (EB) Nr. 603/95 1 straipsnyje nurodytas perdirbimo įmonėje išdžiovintas ir (arba) susmulkintas pašaras ir kiti produktai, vadinami "priedais", skirtingų tipų arba to paties tipo, tik išdžiovinti ir (arba) susmulkinti kitur. Tačiau sausieji pašarai, kuriuose priedai nesudaro daugiau kaip 3 % galutinio produkto bendro svorio, mišiniais nelaikomi, jei bendras azoto kiekis priedo sausojoje medžiagoje neviršija 2,4 %." 2) 3 straipsnis pakeičiamas taip: "3 straipsnis 1. Taikant šį reglamentą, Reglamento (EB) Nr. 603/95 3 straipsnyje numatyta pagalba 2 straipsnio 1 dalyje nurodytiems produktams mokėtina tik tada, kai jie nesugedę, autentiški ir tinkami prekybai, atitinka pašarų prekybos reikalavimus ir: a) toliau jų neperdirbant arba 2 straipsnio 5 dalies pirmoje pastraipoje apibūdinto mišinio pavidalu yra išvežami: - iš perdirbimo įmonės patalpų, - jei minėtoje įmonėje jų neįmanoma laikyti – iš saugojimo vietos, esančios ne įmonės teritorijoje, bet užtikrinančioje tokias pat garantijas, susijusias su laikomų pašarų priežiūra, ir kompetentingos institucijos iš anksto patvirtinti, - kai naudojami mobilūs džiovinimo įrenginiai – iš šių įrenginių, o kai juos laiko dehidrataciją atliekantis asmuo – iš bet kurios antroje įtraukoje nurodytus reikalavimus atitinkančios dehidratavimo vietos; ir b) išvežant iš a punkte minėtos perdirbimo įmonės turi šias savybes: i) didžiausias drėgmės kiekis: - saulėje džiovintų pašarų, susmulkintų dehidratuotų pašarų, baltymų koncentratų ir dehidratuotų produktų – 12 %, - kitų dehidratuotų pašarų – 14 %; ii) mažiausias sausosios medžiagos žalių baltymų kiekis: - dehidratuotų pašarų, saulėje džiovintų pašarų ir dehidratuotų produktų – 15 %, - baltymų koncentratų – 45 %. Pagalba mokama tik už tą produktų kiekį, kuris buvo pagamintas džiovinant pašarus, išaugintus sklypuose, kurie, kaip buvo įrodyta kompetentingai institucijai priimtinu būdu, yra žemės ūkio paskirties. 2. Perdirbimo įmonės, prieš atsiveždamos į savo patalpas produktus, išskyrus 2 straipsnio 5 dalyje apibrėžtų mišinių gamybai skirtus džiovintinus ir (arba) smulkintinus pašarus, apie tai praneša valstybių narių kompetentingoms institucijoms ir nurodo jų rūšį bei kiekius. Jei atvežamus produktus sudaro kitoje perdirbimo įmonėje išdžiovinti ir (arba) susmulkinti pašarai, ta įmonė taip pat informuoja kompetentingas institucijas apie jų kilmę ir numatytą paskirtį; tokiais atvejais į minėtas patalpas jie gali būti vežami tik toms institucijoms prižiūrint ir laikantis jos nustatytų reikalavimų. Iš perdirbimo įmonės išvežti sausieji pašarai į ją gali būti grąžinti tik perpakuoti arba perdirbti kompetentingai institucijai prižiūrint ir jos nustatytomis sąlygomis. Į perdirbimo įmones pirmą kartą arba pakartotinai įvežami produktai, kaip nurodyta šioje dalyje, negali būti laikomi su kitais toje įmonėje džiovinamais arba smulkinamais pašarais, be to, kaip nurodyta 12 straipsnio 1 dalyje, jie įtraukiami į įmonės atsargų apskaitą." 3) 4 straipsnis iš dalies keičiamas taip: a) 1 dalis pakeičiama taip: "1. Kad perdirbimo įmonės būtų patvirtintos taip, kaip nurodyta 2 straipsnio 2 dalyje, jos turi: a) pateikti kompetentingai institucijai dokumentų paketą, kuriame yra šie dokumentai: - patalpų planas, kuriame pirmiausia nurodyti perdirbtinų produktų įvežimo punktai, sausųjų pašarų išvežimo punktai, produktų, kurie bus perdirbami, ir gatavų gaminių laikymo ir perdirbimo vietos, - techninės įrangos, skirtos 2 straipsnio 2 dalies a, b ir c punktuose nurodytoms operacijoms atlikti, aprašymas, ypač dehidratacijos krosnių ir smulkinimo agregatų, nurodant valandinę garavimo galią ir veikimo temperatūrą, taip pat ir svėrimo prietaisų, - iki dehidratacijos proceso ir jo metu naudojamų priedų sąrašas, išsamus kitų gamyboje naudojamų produktų sąrašas ir gatavi gaminiai, - pavyzdinės atsargų sąskaitos, pagal kurias galima nustatyti kasdien dehidratuoti ir (arba) smulkinti atvežamų produktų kiekius, pagamintus kiekius ir rišamųjų medžiagų bei kitų gamyboje naudojamų priedų kiekius. Atsargų sąskaitose atskirai įrašoma, kiek į patvirtintų įmonių patalpas įvežama ar pakartotinai įvežama sausųjų pašarų. Kad pritarimas būtų patvirtintas, įmonės per artimiausias dienas praneša kompetentingoms institucijoms apie pakeitimus dokumente arba dokumentuose; b) laikytis: - Reglamente (EB) Nr. 603/95 nustatytų reikalavimų, - šiame reglamente nustatytų reikalavimų. Jei perdirbimo įmonė nesilaiko kurio nors iš a arba b punktuose nurodytų reikalavimų, jos patvirtinimas kompetentingos institucijos nustatytam laikui, proporcingam nustatyto pažeidimo pavojingumui, panaikinamas."; b) pridedama ši 3 dalis: "3. 2 straipsnio 2 ir 3 dalyse minimą patvirtinimą valstybės narės kompetentinga institucija suinteresuotos šalies prašymu suteikia dar neprasidėjus prekybos metams. Išskirtiniais atvejais Komisijos skyriai gali leisti taikyti išlygą šiai nuostatai, bet ne ilgiau kaip du mėnesius nuo prekybos metų pradžios. Tokiais atvejais, kol kompetentinga institucija nepatvirtino įmonės galutinai, ji laikoma patvirtinta laikinai." 4) 5 straipsnis iš dalies keičiamas taip: a) 1 dalies pirma pastraipa pakeičiama taip: "1. Per 45 dienas nuo mėnesio pabaigos perdirbimo įmonės pateikia prašymus gauti Reglamento (EB) Nr. 603/95 3 straipsnyje nurodytą pagalbą ir joje nurodo tą mėnesį iš įmonės išvežamus kiekius."; b) 2 ir 3 dalys pakeičiamos taip: "2. Paraiškose pagalbai gauti nurodoma bent ši informacija: - pareiškėjo vardas, pavardė, adresas ir parašas, - kiekiai, kurių atžvilgiu pildoma paraiška pagalbai gauti, pagal partijas, - kiekvieno kiekio išvežimo iš įmonės data, - patvirtinimas, kad, remiantis 11 straipsnio 3 dalimi, išvežant iš įmonės buvo paimti kiekvienos partijos mėginiai, o kai buvo įmaišyti sausieji pašarai – informacija, reikalinga norint atpažinti šiuos mėginius, - visų 2 straipsnio 5 dalyje minimų priedų sąrašas pagal partijas, nurodant rūšį, pavadinimą, bendrą sausosios medžiagos azotinių medžiagų kiekį ir įmaišytą procentą gatavame gaminyje, - kalbant apie 2 straipsnio 5 dalies pirmoje pastraipoje minimus mišinius – kiekvienos įmonėje sudžiovinto pašaro partijos bendrą žalių baltymų kiekį, prieš tai atėmus prieduose esantį bendrą azotinių medžiagų kiekį. 3. Pagalba perdirbimo įmonėms suteikiama tik už jos patalpose išdžiovintą ir (arba) susmulkintą pašarą, atėmus 2 straipsnio 5 dalyje nurodytų priedų svorį." 5) 8 straipsnio 5 dalies antra pastraipa pakeičiama taip: "Pirmiau minėtus dokumentus pateikus po termino, išskyrus force majeure atvejus, 1 % už kiekvieną darbo dieną sumažinama pagalba už pavėluotai pateiktuose dokumentuose nurodytus produktus. Įmonės netenka teisės į pagalbą produktams, nurodytiems dokumentuose, kuriuos paduoti pavėluota daugiau kaip 20 dienų." 6) 9 straipsnis pakeičiamas taip: "9 straipsnis 1. Perdirbimo įmonės sistemingai sveria dehidratuotinus, o prireikus – ir joms perdirbti pristatytus saulėje džiovintus pašarus, kad nustatytų tikslų jų kiekį. 2. Tačiau minėtų pašarų sistemingai sverti nereikia, kai: a) pašarai dehidratuojami naudojant mobilų dehidratavimo įrenginį; tada pristatyti kiekiai gali būti įvertinti remiantis apsėtais plotais; b) įmonės produkcija vienais prekybos metais neviršija 1000 tonų ir įmonė valstybės narės kompetentingai institucijai priimtinu būdu įrodo, kad ji negali pasinaudoti viešaisiais svėrimo įrenginiais, esančiais penkių kilometrų spinduliu; tada pristatyti kiekiai gali būti nustatomi kuriuo nors kitu tos valstybės narės kompetentingos institucijos iš anksto patvirtintu būdu. 3. Perdirbimo įmonės nustato vidutinį dehidratuojamo pašaro drėgmės kiekį, palygindama sunaudotą kiekį ir išdžiovinto pašaro kiekį. 4. Per pirmąsias dešimt kiekvieno ketvirčio dienų perdirbimo įmonės praneša kompetentingai institucijai apie ankstesnį ketvirtį užregistruotą 3 dalyje minimą vidutinį jų dehidratuoto pašaro drėgmės kiekį." 7) 11 straipsnis iš dalies keičiamas taip: a) 1 dalies antra pastraipa pakeičiama taip: "Tačiau kai perdirbimo įmonėse sausieji pašarai yra maišomi taip, kaip nurodyta 2 straipsnio 5 dalyje, mėginiai imami ir svoris nustatomas prieš maišant. Kai maišoma prieš džiovinant arba džiovinant, mėginys imamas po džiovinimo; pažymoje nurodoma, kad tai yra mišinio mėginys ir nurodoma priedo rūšis bei pavadinimas, bendras sausosios medžiagos azotinių medžiagų kiekis ir įmaišytas procentas gatavame gaminyje."; b) 2 dalies antra pastraipa pakeičiama taip: "Kiekvienais prekybos metais kompetentingos institucijos periodiškai ima mėginius ir sveria ne mažiau kaip 5 % iš įmonės išvežamų sausųjų pašarų ir iš ne mažiau kaip 5 % sausųjų pašarų, sumaišytų taip, kaip apibrėžta 2 straipsnio 5 dalyje."; c) 3 dalis iš dalies keičiama taip: i) pirmoje pastraipoje žodžiai "jos patalpose sumaišytų su žaliavomis, išskyrus nurodytas Reglamento (EB) Nr. 603/95 1 straipsnyje" keičiami žodžiais "jos patalpose sumaišytų taip, kaip apibrėžta 2 straipsnio 5 dalyje." ii) pirmoje ir antroje pastraipose žodžiai "100 tonų" keičiami žodžiais "110 tonų". 8) 12 straipsnio 1 dalis papildoma šia įtrauka: "— produktai, sumaišyti su įmonėje išdžiovintais ir (arba) susmulkintais pašarais ar į juos įdėti, nurodant jų rūšį bei pavadinimą, sausosios medžiagos azotinių medžiagų kiekį ir įmaišytą procentą gatavame gaminyje." 9) 15 straipsnis papildomas šiuo e punktu: "e) pirmąjį mėnesį po kiekvieno šešių mėnesių laikotarpio – vidutinį dehidratuotinų pašarų drėgmės kiekį, per paskutiniuosius šešis mėnesius užregistruotą ir perdirbimo įmonės perduotą taip, kaip nurodyta 9 straipsnio 4 dalyje." 2 straipsnis Šis reglamentas įsigalioja 1996 m. balandžio 1 d. Jo 1 straipsnio 3 dalies b punktas taikomas kitą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1996 m. balandžio 9 d. Komisijos vardu Franz Fischler Komisijos narys [1] OL L 63, 1995 3 21, p. 1. [2] OL L 131, 1995 6 15, p. 1. [3] OL L 79, 1995 4 07, p. 5. [4] OL L 132, 1995 6 16, p. 6. --------------------------------------------------